# Casa-fàbrica Partegàs-Riera

La casa-fàbrica Partegàs-Riera és un conjunt d'edificis situat als carrer dels Còdols, 10 i Obradors, 15 de Barcelona. Com que no estan catalogats, els correspon la categoria D (bé d'interès documental), atorgada per defecte a tots els edificis del districte de Ciutat Vella.

## Història

El 1754, Miquel Barraceta, hortolà de les Hortes de Sant Pau del Camp, va vendre la finca al gerrer Antoni Sorribas, que hi va establir el seu obrador i el 1776 va demanar permís per a remuntar dos pisos sobre planta baixa i un pis a la casa del carrer dels Còdols.
Fou succeït pel seu fill Pere, també gerrer, casat amb Maria Àngela Firmat, que el 1817, ja vídua, va vendre la propietat al fabricant de sabó Esteve Partegàs i Solà i al comerciant Agustí Bori i Matalí, natural de Sitges, per 11.000 lliures. L'any següent, Partegàs va demanar permís per a reconstruir la casa del carrer dels Còdols amb planta baixa i tres pisos, segons el projecte del mestre de cases Salvador Estrada, i novament el 1836 per a augmentar la volada dels balcons, segons el projecte del mestre d'obres Antoni Valls i Galí. Partegàs també era majorista d'oli (una de les matèries primeres del sabó), tal com ho reflectien les notícies publicades a la premsa.
Agustí Bori fou succeït pel seu fill Bernat Bori i Carbonell, i el 1847, la seva vídua Francesca Birosa i el seu fill Agustí Bori i Birosa van vendre la seva meitat de la casa-fàbrica a Partegàs per 7.579 lliures. Aquest va morir el 1852, i el negoci va passar a mans del seu gendre, el comerciant de productes químics Josep Riera i Planas, casat amb la seva filla Josepa, que el 1853 va encarregar a l'arquitecte Josep Buxareu la reedificació de la casa del carrer dels Còdols amb planta baixa i quatre pisos.
El 1857, Riera hi figurava com a fabricant de sabó i majorista d'oli. El 1859, el titular de la fàbrica de sabó era Francesc Larrouvé, mentre que Riera hi figurava com a majorista d'oli, i el 1863, com a majorista d'oli i sabó.
Posteriorment s'hi establí Frederic Prats i Falcó, majorista d'«aceites, drogas y otros géneros nacionales y estrangeros».

## Referències

* ↑ «Fitxa 0 de Ciutat Vella». Catàleg de Patrimoni. Ajuntament de Barcelona.
* ↑ «Fitxa 0 de Ciutat Vella». Catàleg de Patrimoni. Ajuntament de Barcelona.
* ↑ AHPB, notari Joan Cussana, 15-02-1754.
* ↑ «Antoni Sorribas. Terrisser. Còdols. Afegir pisos: planta baixa i tres pisos». C.XIV Obreria C-10/1776-36. AHCB, 22-03-1776.
* ↑ Guía de forasteros de Barcelona, 2ª parte, 1842, p. 37.
* ↑ Guía general de Barcelona, 1849, p. 392.
* ↑ «Agusti Joseph Bartthomeu BORI i MATALI». geneanet. tarradellas.
* ↑ AHPB, notari Francesc de Paula Ginestar i Daura, manual .1209/2 (3a part), f. 1-8, 31-12-1817.
* ↑ «Esteve Partagàs. Còdols, 24. Reedificar la façana de la casa». C.XIV Obreria C-79. AHCB, 16-09-1818.
* ↑ AHCB, C.XIV Obreria C-124, 22-07-1836.
* ↑ Artigues i Vidal, Jaume; Mas i Palahí, Francesc. El model de casa fàbrica als inicis de la industrialització. Registre de fàbriques de Ciutat Vella de Barcelona 1738-1807/1808-1856, 2019, p. 116, 603. ISBN 978-84-9156-216-0.
* ↑ Diario de Barcelona, 22-03-1830, p. 747.
* ↑ Diario de Barcelona, 28-02-1834, p. 485.
* ↑ Rodrigo y Alharilla, 2007, p. 234.
* ↑ AHPB, notari Jaume Rigalt i Alberch, manual 1.246/15, f. 454v-457v, 25-09-1847.
* ↑ Diario de Barcelona, 23-03-1852, p. 1718.
* ↑ Guía de forasteros en Barcelona, 2ª parte, 1842, p. 21.
* ↑ Guía general de Barcelona, 1849, p. 241.
* ↑ Diario de Barcelona, 21-09-1846, p. 4051.
* ↑ Diario de Barcelona, 26-11-1846, p. 5121.
* ↑ AHPB, notari Josep Antoni Jaumar i Carrera, 03-01-1835. Capítols matrimonials de Josep Riera i Planas i Josepa Riera.
* ↑ AMCB, Q127 Foment 714 C, 05-11-1853.
* ↑ El Consultor. Nueva guía de Barcelona, 1857, p. 214, 298.
* ↑ El Consultor. Nueva guía de Barcelona, 1859, p. 211.
* ↑ El Consultor. Nueva guía de Barcelona, 1859, p. 235.
* ↑ El Consultor. Nueva guía de Barcelona, 1863, p. 133, 268.
* ↑ Anuario-almanaque del comercio, de la industria, de la magistratura y de la administración, 1879, p. 498.
* ↑ «Aceites drogas y otros géneros nacionales y estrangeros. Federico Prats y Falcó». C16.01 Targetes publicitàries 31456. AHCB.

## Vegeu també

* Fàbrica d'indianes de Joan Rull

## Bibliografia

* Balaguer i Primo, Francesc. Fabricación de jabones, 1873 (Monografias industriales).
* Rodrigo y Alharilla, Martín. Indians a Catalunya: Capitals cubans en l'economia catalana. Barcelona: Fundació Noguera, juny 2007. ISBN 978-84-9779-529-6.